《锦屏山》
宋代·鲜于侁

分命叮咛诏旨宽，昼归聊憩锦屏山。寺门一路烟霞外，邑屋千家紫翠间。

城山鼓鼙催日暮，雨中桃李报春还。江流此去朝宗急，远迹何时遂赐环。

作者简介：（1019—1087）宋阆州人，字子骏。仁宗景祐五年进士。为江陵右司理参军。神宗熙宁初，除利州路转运判官，升副使兼提举常平。时行新法，拒不散青苗钱，且捕械贪吏，不私姻戚。苏轼称其“上不害法，中不废亲，下不伤民”。徙京东西路转运使，所荐刘挚、李常等，多旧党知名者。元丰中知扬州，坐事罢。哲宗立，起为京东路转运使。后除集贤殿修撰，知陈州卒。精于经术，尤长于《楚辞》。有《诗传》、《易断》等。
全宋诗